Klods Okinleks

**Sers Klods Džons Eirs Okinleks** (; dzimis ; miris ) bija britu Indijas armijas komandieris, kurš pildīja savus pienākumus abu pasaules karu laikā. Karjeras militārpersona, kurš lielu daļu savas militārās karjeras pavadīja Indijā, Otrā pasaules kara laikā 1941. gada sākumā kļuva par Indijas armijas virspavēlnieku. 1941. gada jūlijā viņš tika iecelts par Tuvo Austrumu karadarbības teātra virspavēlnieku, taču pēc sākotnējiem panākumiem karš Ziemeļāfrikā vērsās pret viņa vadītajiem britu spēkiem, un viņš tika atbrīvots no amata 1942. gada augustā Ziemeļāfrikas kampaņas laikā.

1943. gada jūnijā viņš atkal tika iecelts par Indijas virspavēlnieku, kur viņa atbalsts, organizējot apgādi, apkopi un apmācību ģenerāļa Viljama Slima britu Četrpadsmitajai armijai, spēlēja svarīgu lomu tās sekojošajos panākumos. Viņš bija Indijas virspavēlnieks līdz Indijas sadalīšanai 1947. gadā, kad viņš uzņēmās visu Lielbritānijas spēku augstākā komandiera lomu Indijā un Pakistānā līdz 1948. gada beigām.

## Biogrāfija
Okinleks piedzima īru protestantu ģimenē, bija pulkveža dēls. Viņš absolvēja Velingtonas koledžu Somersetā un Sandhērstas Militāro koledžu (1903). Viņš pievienojās Britu armijai 1904. gadā, un dienestu uzsāka Britu Indijā 62. Pendžābas kājnieku pulkā.

## Pirmais pasaules karš
Pirmā pasaules kara laikā viņš un viņa pulks tika pārcelti no Indijas uz Palestīnas kara teātri. Viņš izcēlās 1915. gada februārī, kad turku izrāviena laikā līdz Suecas kanālam viņš apturēja turku virzību savās pozīcijās un pēc tam veica pretuzbrukumu, atdzenot turkus ievērojamā attālumā. No 1916. gada viņš piedalījās Mezopotāmijas operācijā, pildot komandiera vietnieka un sava pulka pagaidu komandiera pienākumus.

## Starpkaru periodā
Pēc kara viņš dienēja štāba amatos britu spēkos Mezopotāmijā. 1923. gadā viņš tika pārcelts atpakaļ uz Indiju, kur bija Britu Indijas armijas ģenerālintendanta vietnieks. 1927. gadā viņš absolvēja Impērijas aizsardzības koledžu. No 1929. gada viņš komandēja bataljonu, bet no 1930. gada pasniedza Indijas armijas štāba koledžā Kvetā. No 1935. gada viņš komandēja Pešāvaras kājnieku brigādi. 1935. gadā, apspiežot antikoloniālo sacelšanos, viņš pirmo reizi izmantoja tankus pret nemierniekiem.

No 1936. gada viņš kļuva par Indijas armijas Ģenerālštāba priekšnieka vietnieku. 1938. gadā viņš kļuva par Indijas Aizsardzības komitejas priekšsēdētāju, pēc tam komandēja militāro apgabalu valsts ziemeļos ar štābu Merathā. 1939. gadā viņš tika iecelts par 3. Indijas kājnieku divīzijas komandieri.

## Otrais pasaules karš
1940. gada janvārī viņš tika iecelts par IV armijas korpusa komandieri Anglijā. 1940. gada aprīlī viņš tika iecelts par sabiedroto angļu-franču-poļu spēku komandieri, kas tika pārcelti uz Norvēģiju un piedalījās kopā ar Norvēģijas armiju Norvēģijas operācijā. Viņš mēģināja uzsākt ofensīvu Norvēģijas centrālajā daļā pret vācu spēkiem. Tomēr netālu no Lillehammeres vācu spēki apturēja sabiedroto virzību. Kad sākās vācu iebrukums Francijā, sabiedroto pavēlniecība sāka steidzamu savu karaspēka evakuāciju no Norvēģijas. 1940. gada jūnijā Okinleks tika iecelts par V armijas korpusa komandieri un vēlāk kļuva par Dienvidu pavēlniecības virspavēlnieku Anglijas dienvidos.

1941. gada janvārī viņš tika iecelts par spēku virspavēlnieku Indijā. Tajā pašā vasarā viņš organizēja steidzamu daļas savu karaspēka pārvietošanu uz Irāku, lai apspiestu provācisku aprindu organizēto sacelšanos, bet pats tur ieradās pēc karadarbības beigām.
[thumb|Okinleks (pa labi) kā Indijas armijas virspavēlnieks, kopā ar toreizējo vicekarali Veivelu (centrā) un [Bernards Montgomerijs|Montgomeriju (pa kreisi)]]
1941. gada jūlijā viņš nomainīja ģenerāli Veivelu Tuvo Austrumu virspavēlnieka amatā, komandējot visus britu spēkus Ziemeļāfrikā, Irānā un Tuvajos Austrumos. Šajā amatā viņš vadīja neveiksmīgu ofensīvu tā paša gada novembrī—decembrī, un 1942. gada maijā jauna britu ofensīva arī beidzās ar neveiksmi. Turklāt Ervīna Rommela vācu un itāļu spēki 1942. gada maijā uzsāka savu ofensīvu, nodarot smagu sakāvi britu spēkiem, ieņemot Tobruku un iebrūkot Ēģiptē. Pēc šīs sakāves Okinleks tika atbrīvots no komandiera amata 1942. gada 8. augustā.

Viņš apmēram gadu palika bez jauna dienesta norīkojuma, līdz 1943. gadā viņš tika iecelts par Indijas virspavēlnieku. Šajā amatā viņš nodrošināja apgādi britu karaspēkam, kas darbojās pret japāņiem Birmā, bet turpmākajās kaujas operācijās nepiedalījās.

## Dzīve pēckara periodā
Sešu kara gadu laikā Okinnleks veica trīs lielas operācijas un visās trijās cieta sakāvi. Neskatoties uz to, 1946. gada jūnijā viņš tika paaugstināts par feldmaršalu. Pēc Indijas un Pakistānas neatkarības iegūšanas Okinleks sākotnēji (no 1947. gada augusta) palika Lielbritānijas spēku virspavēlnieks Indijā un Pakistānā, piedaloties varas nodošanā jaunajai administrācijai un vadot ar to saistītās sarunas. Tomēr drīz pēc tam, 1947. gada decembrī, viņš atkāpās no amata. Viņš arī atteicās no piedāvājuma kļūt par pēru.

1948. gadā viņš pameta Indiju un devās uz Angliju. 1968. gadā viņš pārcēlās uz Maroku, kur apmetās Marrākešā. Viņš nerakstīja memuārus un nesniedza intervijas.

Ziņas par viņa nāvi 96 gadu vecumā daudzus Anglijā pārsteidza, jo viņš jau sen tika uzskatīts par mirušu. Viņš ir apglabāts Britu Sadraudzības militārajā kapsētā Kasablankā, Marokā.

## Piemiņa
thumb|Okinleka piemineklis Birmingemā|left
Okinleks ir apglabāts Ben M'Sikas Eiropiešu kapsētā, Kasablankā, Sadraudzības Kara kapu komisijas kapsētā, blakus Reimonda Stīda kapam, kurš bija otrs jaunākais Sadraudzības spēku upuris Otrajā pasaules karā.

Svētā Pāvila katedrāles kriptā tika uzstādīta viņam veltīta piemiņas plāksne. Okinleka bronzas statuju var apskatīt Brodstrītā blakus Okinleka namam, Five Ways ielā, Birmingemā.

## Militārā dienesta hronoloģija
* 1904. gads — iecelts 62. Pendžābas pulkā, Indijā
* 1912. gads — paaugstināts kapteiņa pakāpē
* 1916. gads — paaugstināts pagaidu majora pakāpē; Otrais komandieris, 62. Pendžābas pulks, Indijas armija
* 1917. gads — paaugstināts par pagaidu pulkvežleitnantu, īslaicīgi iecelts par komandieri, 62. Pendžābas pulks, Indijas armija
* 1918. gads — paaugstināts par pastāvīgo majoru, 2. šķiras ģenerālštāba virsnieku (GSO2), Mezopotāmija
* 1919. gads — paaugstināts par pagaidu pulkvežleitnantu, 1. šķiras ģenerālštāba virsnieku (GSO1), Mezopotāmija
* 1919. gads — turpina dienestu Kurdistānā kā pagaidu pulkvežleitnants
* 1923.—1924. gads — ģenerālintendanta vietnieks, Indija
* 1927. gads — absolvējis Impērijas aizsardzības koledžu
* 1929.—1930. gads — komandieris, 1. bataljons, 1. Pendžābas pulks, Indija
* 1930. gads — paaugstināts par pulkvedi
* 1930.—1933. gads — instruktors, Apvienotās ieroču pavēlniecības koledža, Kvetā, Indija
* 1933. gads — goda pulkvedis, 1. bataljons, 1. Pendžābas pulks
* 1933.—1936. gads — brigadieris, pagaidu komandieris, Pešavāras Brigāde
* 1935. g. — paaugstināts par ģenerālmajoru
* 1936.—1938. g. — Indijas Ģenerālštāba priekšnieka vietnieks
* 1938. g. — Indijas Aizsardzības komitejas priekšsēdētājs
* 1938.—1939. g. — apgabala komandieris, Merathas apgabals, Indija
* 1939. g. — pulka priekšnieks, 1. bataljons, 4. Bombejas grenadieri
* 1940. g. — IV korpusa komandieris
* 1940. g. — paaugstināts par ģenerālleitnantu
* 1940. g. — sabiedroto spēku komandieris, Ziemeļnorvēģija
* 1940. g. — V korpusa komandieris
* 1940. g. — dienvidu pavēlniecības virspavēlnieks
* 1941. g. — Indijas armijas virspavēlnieks, paaugstināts par ģenerāli
* 1941. g.— karalisko Inniskillingas fuzilieru pulka (*Royal Inniskilling Fusiliers*) priekšnieks
* 1941.—1942. g. — Tuvo Austrumu spēku virspavēlnieks
* 1941.—1946. g. — karaļa ģenerāladjutants
* 1942. g. — astotās armijas pagaidu virspavēlnieks
* 1943.—1947. g. — Indijas armijas virspavēlnieks
* 1944. g. — 4. Bombejas grenadieru pulka kabineta vadītājs
* 1946. g. — paaugstināts par feldmaršalu
* 1947. g. — Indijas un Pakistānas virspavēlnieks
* 1947. g. — atvaļināts no dienesta

## Publikācijas
* .
*: (Auchinleck's Official Middle East Despatch published after the war in )
* .
*: (Auchinleck's Official Middle East Despatch published after the war in )
* .
*: (Auchinleck's Official Indo-Burma Despatch published after the war in )

## Atsauces

## Literatūra
* 
* 
* 

## Ārējās saites

* Auchinleck Papers at John Rylands Library, Manchester
* Indian Army Officers 1939−1945
* Generals of World War II